Le Fantôme de l'Opéra

Le Fantôme de l'Opéra ("Hantu Opera", tajuk bahasa Inggeris - The Phantom of the Opera) ialah sebuan novel karya Gaston Leroux. Ia asalnya diterbitkan dalam bentuk karya bersiri dalam akhbar Le Gaulois dari 23 September 1909 sehingga 8 Januari 1910, sebelum kemudiannya dibukukan pada lewat bulan Mac 1910 oleh Pierre Lafitte. Penulisan ovel ini diinsiprasikan daripada beberapa peristiwa yang berlaku dalam bangunan Opéra Paris (kini diberi nama Palais Garnier). 

Filem ini telah diadaptasikan dalam beberapa bentuk media termasuk filem (misalnya pada tahun 1925 lakonan Lon Chaney) dan pementasan muzikal (misalnya  pada tahun 1986 arahan Andrew Lloyd Webber).

 Sinopsis 
Para pekerja dan pelakon dalam Balai Opera Paris digemparkan dengan kematian salah satu penjaga pentas, Joseph Buquet, yang didapati akibat digantung, namun tiada tali yang dapat dicari sekitar tempat kejadian sebagai bukti. Sementara itu, Christine Daaé dijemput bagi menggantikan Carlotta dalam suatu persembahan gala khas; persembahannya mendapat sorakan meriah dari para penonton.

Para pengurus baharu Balai Opera tersebut mendapat sepucuk surat daripada "Si Hantu Opera" yang meminta agar Christine memaikan peranan watak utama dalam opera Faust manakala tempat duduk 5 dikhaskan untuknya menonton tempat tersebut. Namun, para pengurus tersebut menganggap ia suatu olokan yang menakutkan lalu mereka tidak hiraukan permintaan tersebut. Pada malam persembahan tersebut, terdapat beberapa kejadian dahsyat yang menimpa; suara Carlotta mula menyerak sehingga berbunyi seakan katak, manakala candelier besar di pentas tersebut menghayun sehingga jatuh ke bawah membunuh seorang penonton. Christine diculik "si Hantu Opera", lalu Raoul dan Si Orang Parsi mula mengejar dan mengekori mereka. Raoul dan Si Orang Parsi itu terperangkap dalam satu perangkap bercermin rekaan Hantu Opera.

Christine merayu kepada si Hantu tersebut agar melepeaskan mereka berdua. Erik si Hantu itu bersetuju dengan syarat (mencabar kerelaan Christine) agar Christine rela menciumnya. Christine menerima cabaran itu, dia mencium Erik dengan ikhlasnya sampai Erik terkesan lalu berasa bersalah akan menangkap ketiga-tiga tebusannya; Erik melepaskan mereka bertiga di mana mereka sempat melarikan diri. Erik meninggal tidak lama kemudian sambil mayatnya dijumpai Christine. Christine dan Raoul berpindah ke Norway untuk menghabiskan masa mereka bersama.

Dalam epilog kisah ini, Si Orang Parsi menceritakan bagaimana dia berkenalan dengan Erik serta bagaimana Erik merekabentuk binaan Balai Opera Paris siap dengan banyak tempat persembunyian serta perangkap yang sering digunakannya.

 Watak-watak 
 Erik: orang yang dikenali sebagai "Si Hantu Opera" kerana kecacatan pada mukanya. Dia terlibat dalam menguruskan pembinaan Balai Opera, malah mendapatkan tempat yang dikhaskan untuknya melihat pementasan yang diadakan dalam bangunan tersebut dengan baik. Dia juga mempunyai suara nyanyian yang sangat merdu.
 Christine Daaé: seorang penyanyi soprano dari Sweden yang mencuba nasibnya dalam pementasan-pementasan opera di Paris.
 Vicomte Raoul de Chagny (Raoul): kawan masa kecil dan kekasih Christine.
 Comte Phillipe de Chagny ((Phillipe): Abang Raoul.
 Debienne dan Poligny: Pengurus terdahulu Balai Opera
 Armand Moncharmin dan Firmin Richard: Pengurus baharu yang menggantikan Debienne dan Poligny.
 Madame Giry:  Penjaga kotak tempat duduk yang dikhaskan untuk Erik. Dia mempunyai seorang anak tunggal bernama Meg Giry, seorang penari balet.
 Carlotta: Penyanyi soprano utama dalam Balai Opera yang hidung tinggi.
 Madame Valérius: Penjaga tua Christine.
 La Persan ("Si Orang Parsi"): seorang kenalan Erik semasa mereka mengerjakan projek pembinaan Balai Opera dahulu.

Adaptasi
Pementasan muzikal
 Muzikal tahun 1986 arahan Andrew Lloyd Webber

Filem
 Filem tahun 1925 lakonan Lon Chaney
 Filem tahun 2004 arahan Joel Schumacher dengan lakonan Gerard Butler, Emily Rossum dan Patrick Wilson

Rujukan

Pautan luar

 Versi audio  novel ini dalam bahasa Perancis, bahasa asal karya ini
 Laman dengan maklumat mengenai karya ini  (dalam bahasa Inggeris)